**โครงการประชุมนำเสนอผลงานวิจัยบัณฑิตศึกษาระดับชาติ**

**มหาวิทยาลัยราชภัฏอุดรธานี ครั้งที่ ๑๓**

------------------------------------------------------------------------

**หลักการและเหตุผล**

 พันธกิจด้านการวิจัยเป็นพันธกิจหลักสำคัญประการหนึ่งของมหาวิทยาลัย ดังนั้น เพื่อเป็นการส่งเสริม

และสนับสนุนการดำเนินการงานวิจัย งานสร้างสรรค์ และการดำเนินการงานวิทยานิพนธ์และงานการค้นคว้าอิสระของนักศึกษาระดับบัณฑิตศึกษาให้มีประสิทธิภาพและมีคุณภาพมากยิ่งขึ้น อีกทั้งยังเป็นการส่งเสริมและสนับสนุนการสร้างความร่วมมือของคณาจารย์ นักวิจัย และนักศึกษาระดับบัณฑิตศึกษาในการบูรณาการงานวิจัยกับการจัดการเรียนการสอน และพันธกิจอื่น ๆ เช่น การบริการวิชาการ หรือ การทำนุบำรุงศิลปะและวัฒนธรรม ตลอดจนเพื่อเป็นการส่งเสริมและสนับสนุนการนำผลงานวิจัยไปใช้ประโยชน์ได้ตรงตามความต้องการของชุมชน สังคม และประเทศชาติ ซึ่งจะเป็นการตอบสนองต่อยุทธศาสตร์ชาติอีกทางหนึ่ง นอกจากนี้ ยังเป็นการส่งเสริมและสนับสนุนให้มีเวทีการนำเสนอผลงานและการเผยแพร่ผลงานการวิจัยและงานสร้างสรรค์ และผลงานวิทยานิพนธ์และงานการค้นคว้าอิสระของนักศึกษาระดับบัณฑิตศึกษา เพื่อออกสู่ในระดับชาติและนานาชาติ ได้อย่างกว้างขวางยิ่งขึ้น

บัณฑิตวิทยาลัย ได้ตระหนักถึงความสำคัญของการส่งเสริมและสนับสนุนการเผยแพร่ผลงานวิจัย ผลงานวิทยานิพนธ์และงานการค้นคว้าอิสระของอาจารย์ นักวิจัย นักวิชาการ และนักศึกษาระดับบัณฑิตศึกษา ดังนั้นจึงได้กำหนดจัดงานการประชุมวิชาการประจำปีขึ้นเพื่อเป็นเวทีการนำเสนอผลงานผลงานให้แก่อาจารย์ นักวิจัย นักวิชาการ และนักศึกษาระดับบัณฑิตศึกษา ทั้งของมหาวิทยาลัยราชภัฏอุดรธานีและสถาบันการศึกษาอื่นทั้งของรัฐและเอกชน ได้เผยแพร่ผลงานวิจัย ผลงานวิทยานิพนธ์และงานการค้นคว้าอิสระในระดับชาติอย่างต่อเนื่องทุกปี

**วัตถุประสงค์**

1. เพื่อส่งเสริมและสนับสนุนการเผยแพร่ผลงานวิจัย ผลงานวิทยานิพนธ์และการค้นคว้าอิสระของอาจารย์ นักวิจัย นักวิชาการ และนักศึกษาระดับบัณฑิตศึกษา
2. เพื่อส่งเสริมและสนับสนุนการสร้างมาตรฐานผลงานวิจัย วิทยานิพนธ์ และการค้นคว้าอิสระของนักศึกษาระดับบัณฑิตศึกษาให้เกิดการบูรณาการระหว่างศาสตร์มากยิ่งขึ้น
3. เพื่อส่งเสริมและสนับสนุนให้เกิดการสร้างนักวิจัยรุ่นใหม่ และการพัฒนาคุณภาพงานวิจัย วิทยานิพนธ์และการค้นคว้าอิสระของอาจารย์ นักวิจัย นักวิชาการ และนักศึกษาระดับบัณฑิตศึกษาให้เป็นมาตรฐานยิ่งขึ้น
4. เพื่อส่งเสริมและสนับสนุนการแลกเปลี่ยนเรียนรู้และการต่อยอดองค์ความรู้สู่การวิจัยได้ตรงตามความต้องการของชุมชน สังคม และประเทศชาติ อันจะก่อให้เกิดประโยชน์ต่อการพัฒนาชุมชน สังคม และประเทศชาติมากยิ่งขึ้น
5. เพื่อส่งเสริมและสนับสนุนการสร้างเครือข่ายความร่วมมือด้านการวิจัยและการสร้างสรรค์กับสถาบันการศึกษาต่าง ๆ ทั้งภายในและต่างประเทศ ให้มีความก้าวหน้ามากยิ่งขึ้นต่อไป

**สถานที่**

1. ห้องประชุม ชั้น ๒ สำนักศิลปวัฒนธรรม มหาวิทยาลัยราชภัฏอุดรธานี สำหรับการประชุมรวม
2. พื้นที่บริเวณชั้น ๑ สำนักศิลปวัฒนธรรม มหาวิทยาลัยราชภัฏอุดรธานี สำหรับการจัดนิทรรศการ
3. ห้อง ๑๗๐๑, ๑๗๐๒, ๑๗๐๓, ๑๗๐๔, ๑๗๐๕ และ ๑๗๐๖ ชั้น ๗ อาคารเฉลิมพระเกียรติฯ มหาวิทยาลัยราชภัฏอุดรธานี สำหรับการนำเสนอผลงานวิทยานิพนธ์ และการประชุมเชิงปฏิบัติการ (Workshop)

**ค่าลงทะเบียน**

|  |  |  |  |
| --- | --- | --- | --- |
| **ประเภทผู้เข้าร่วม** | **อัตราค่าลงทะเบียนนำเสนอผลงาน/โปสเตอร์** | **อัตราค่าลงทะเบียนการประชุมเชิงปฏิบัติการ (Workshop)****วันนี้ - ๑๘ ตุลาคม ๒๕๖๓** | **อัตราค่าลงทะเบียนผู้เข้าร่วมโดยไม่นำเสนอผลงานวิจัย** |
| **ภายใน****วันที่ ๓๑ กรกฎาคม ๒๕๖๓** | **หลัง****วันที่ ๓๑ กรกฎาคม ๒๕๖๓** | **วันนี้ - ๑๗ ตุลาคม ๒๕๖๓** |
| นักศึกษามรภ.อด. | ๑,๕๐๐ | ๒,๐๐๐ | ๘๐๐ | ๕๐๐ |
| นักศึกษาทั่วไป | ๒,๐๐๐ | ๒,๕๐๐ | ๘๐๐ | ๘๐๐ |
| อาจารย์/นักวิจัยข้าราชการ/บุคคลทั่วไป | ๒,๕๐๐ | ๓,๐๐๐ | ๘๐๐ | ๘๐๐ |

**กำหนดการลงทะเบียน ส่งบทความวิจัย และการประชุมเชิงปฏิบัติการ (Workshop)**

|  |  |  |
| --- | --- | --- |
| **ลำดับ** | **กิจกรรมการปฏิบัติงาน** | **กำหนดการ** |
|  | เปิดรับบทความทางเว็บไซต์  | ตั้งแต่บัดนี้เป็นต้นไป – ๑๕ กันยายน ๒๕๖๓ |
|  | ชำระค่าลงทะเบียน  | ภายใน ๓๐ กันยายน ๒๕๖๓ |
|  | ประกาศรายชื่อผู้ผ่านการคัดเลือกนำเสนอผลงานวิจัย | ๓๐ กันยายน ๒๕๖๓ |
|  | นำเสนอผลงาน  | ๑๗ ตุลาคม ๒๕๖๓ |
| ๕. | การประชุมเชิงปฏิบัติการ (Workshop) | ๑๘ ตุลาคม ๒๕๖๓ |

**ทั้งนี้ผู้เข้าร่วมประชุมจะได้รับ**

1. กระเป๋าเอกสาร
2. เอกสารประกอบการประชุม ประกอบด้วย

๒.๑ เอกสารแนะนำการประชุมนำเสนอผลงานวิจัย

๒.๒ รายงานการประชุมนำเสนอผลงานวิจัยบัณฑิตศึกษาระดับชาติ มหาวิทยาลัยราชภัฏอุดรธานี ครั้งที่ ๑๓ (Proceedings) ในรูปแบบแฟลชไดร์ฟการ์ด

1. ป้ายชื่อและเกียรติบัตรสำหรับผู้นำเสนอผลงานวิจัยบัณฑิตศึกษาระดับชาติ มหาวิทยาลัยราชภัฏอุดรธานี ครั้งที่ ๑๓

**รูปแบบการจัดงาน**

1. **นิทรรศการ**

๑.๑ นิทรรศการผลงานวิทยานิพนธ์ และวิทยานิพนธ์ระดับยอดเยี่ยม

๑.๒ นิทรรศการบทบาทและผลงานบัณฑิตวิทยาลัย มหาวิทยาลัยราชภัฏอุดรธานีและ

สถาบันอุดมศึกษาในเครือข่ายอุดมศึกษาภาคตะวันออกเฉียงเหนือตอนบน

๑.๓ นิทรรศการบทบาทและผลงานการจัดการเรียนการสอนของสาขาวิชาต่างๆ

ในหลักสูตรระดับบัณฑิตศึกษา มหาวิทยาลัยราชภัฏอุดรธานี

1. **การประชุมวิชาการ**

๒.๑ การประชุมรวม โดยเป็นการบรรยายในห้องประชุมรวม

๒.๒ การประชุมย่อย โดยเป็นการนำเสนอผลงานวิจัยและผลงานวิทยานิพนธ์

๒.๓ การประกวดผลงานวิทยานิพนธ์ ประกอบด้วย รางวัลผลงานวิทยานิพนธ์ ๓ รางวัล

**ผู้เข้าร่วมประชุม**

ผู้เข้าร่วมประชุม มีจำนวนประมาณ ๒๘๐ คน ประกอบด้วย

1. ผู้นำเสนอผลงานวิจัยจากสถาบันการศึกษาต่างๆ ทั้งในประเทศและต่างประเทศ

จำนวน ๑๕๐ คน

1. ผู้เข้าร่วมฟังการนำเสนอผลงานวิจัยทั้งในประเทศและต่างประเทศ จำนวน ๕๐ คน
2. นักศึกษาระดับบัณฑิตศึกษา มหาวิทยาลัยราชภัฏอุดรธานี จำนวน ๘๐ คน

**วิทยากร (๑ ท่าน)**

1. ..................................................

บรรยายในหัวข้อ Disruption in Academic Research

**ระยะเวลาประชุม**

 วันที่ ๑๗ - ๑๘ ตุลาคมคม ๒๕๖๓ (เวลา ๒ วัน)

**ประโยชน์ที่จะได้รับ**

1. ผลงานวิจัย ผลงานวิทยานิพนธ์และการค้นคว้าอิสระของอาจารย์ นักวิจัย นักวิชาการ และนักศึกษาระดับบัณฑิตศึกษาได้รับการเผยแพร่
2. ผลงานวิจัย วิทยานิพนธ์ และการค้นคว้าอิสระของนักศึกษาระดับบัณฑิตศึกษาเกิดการบูรณาการระหว่างศาสตร์มากยิ่งขึ้น และเป็นมาตรฐาน
3. ได้แลกเปลี่ยนเรียนรู้และการต่อยอดองค์ความรู้สู่การวิจัยได้ตรงตามความต้องการของชุมชน สังคม และประเทศชาติ อันจะก่อให้เกิดประโยชน์ต่อการพัฒนาชุมชน สังคม และประเทศชาติมากยิ่งขึ้น
4. เกิดการสร้างเครือข่ายความร่วมมือด้านการวิจัยและการสร้างสรรค์กับสถาบันการศึกษาต่าง ๆ ทั้งภายในและต่างประเทศ ให้มีความก้าวหน้ามากยิ่งขึ้นต่อไป

**การประเมินผลโครงการ**

 ประเมินผลโดยการใช้แบบสอบถาม

**ผู้รับผิดชอบโครงการ**

1. รองศาสตราจารย์ ดร.ชวลิต อธิปัตยกุล คณบดีบัณฑิตวิทยาลัย
2. รองศาสตราจารย์ ดร.สืบชาติ อันทะไชย รองคณบดีบัณฑิตวิทยาลัย
3. รองศาสตราจารย์ ดร.ธนวิทย์ บุตรอุดม รองคณบดีบัณฑิตวิทยาลัย
4. รองศาสตราจารย์ ดร.วรัญญา จีระวิพูลวรรณ อาจารย์ประจำบัณฑิตวิทยาลัย
5. ผู้ช่วยศาสตราจารย์ ดร.ดวงสมร กิจโกศล อาจารย์ประจำบัณฑิตวิทยาลัย
6. ดร.วิไลลักษณ์ ขาวสอาด อาจารย์ประจำบัณฑิตวิทยาลัย

**กำหนดการ**

**การประชุมนำเสนอผลงานวิจัยบัณฑิตศึกษาระดับชาติ****มหาวิทยาลัยราชภัฏอุดรธานี ครั้งที่ ๑๓**

***(จัดงานวันที่ ๑๗ - ๑๘ ตุลาคม ๒๕๖๓)***

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

วันที่ ๑๗ ตุลาคม ๒๕๖๓

๐๘.๐๐ - ๐๙.๐๐ น. ลงทะเบียนผู้เข้าร่วมงาน

๐๙.๐๐ - ๐๙.๑๕ น. กล่าวรายงาน โดย คณบดีบัณฑิตวิทยาลัย มหาวิทยาลัยราชภัฏอุดรธานี

๐๙.๑๕ - ๐๙.๓๐ น. ประธานกล่าวเปิดงาน โดย อธิการบดี มหาวิทยาลัยราชภัฏอุดรธานี

๐๙.๓๐ – ๐๙.๔๕ น. การแสดงพิธีเปิด

๐๙.๔๕ - ๑๐.๐๐ น. พิธีมอบวุฒิบัตรผลงานวิจัยที่ได้รับการคัดเลือกดีเด่น โดย อธิการบดี มหาวิทยาลัยราชภัฏอุดรธานี

๑๐.๐๐ - ๑๒.๐๐ น. บรรยายพิเศษ โดยวิทยากรผู้ทรงคุณวุฒิ

๑๒.๐๐ - ๑๓.๐๐ น. พักรับประทานอาหารกลางวัน

๑๓.๓๐ - ๑๖.๓๐ น. นำเสนอผลงานวิจัยของนักวิจัย นักศึกษาระดับบัณฑิตศึกษา และคณาจารย์มหาวิทยาลัยของรัฐและเอกชน (กลุ่มย่อย) ในหัวข้อ

๑. งานวิจัยกลุ่มวิชามนุษยศาสตร์และสังคมศาสตร์

๒. งานวิจัยกลุ่มวิชาการศึกษา

๓. งานวิจัยกลุ่มวิชาบริหารธุรกิจ

๔. งานวิจัยกลุ่มวิชาวิทยาศาสตร์และเทคโนโลยี

๕. งานวิจัยพยาบาลและสาธารณสุข

**หมายเหตุ** ๑. ผู้นำเสนอในแต่ละห้องจะได้รับเกียรติบัตรหลังจากการนำเสนอเสร็จสิ้น

**วันที่ ๑๘ ตุลาคม ๒๕๖๓**

๐๘.๐๐ - ๐๙.๐๐ น. ลงทะเบียนผู้เข้าร่วมการประชุมเชิงปฏิบัติการ (Workshop)

๐๙.๐๐ - ๑๒.๐๐ น. การประชุมเชิงปฏิบัติการ (Workshop)

 Workshop ๑: การสร้างแบรนด์ (Brand Building)

 รศ.ดร.สืบชาติ อันทะไชย และคณะ

Workshop ๒: การบูรณาการตัวแทนความรู้ที่หลากหลายและการเปลี่ยนมโนทัศน์ (An Integration of Multi Representative and Conceptual Change)

รศ.ดร.วรัญญา จีระวิพูลวรรณและคณะ

Workshop ๓: การวิเคราะห์ข้อมูล เพื่อจัดทำแผนกลยุทธ์ (Data Analysis for Creating Strategic Plans)

รศ.ดร.สุขุมวิทย์ ไสยโสภณ และคณะ

**วันที่ ๑๘ ตุลาคม ๒๕๖๓ (ต่อ)**

Workshop ๔: Classroom Activities for EFL Young learners

Assoc. Prof. Dr. Channarong Intaraprasert

๑๒.๐๐ - ๑๓.๐๐ น. พักรับประทานอาหารกลางวัน ๑๓.๓๐ - ๑๖.๓๐ น. การประชุมเชิงปฏิบัติการ (Workshop) (ต่อ)

 Workshop ๑: การสร้างแบรนด์ (Brand Building)

 รศ.ดร.สืบชาติ อันทะไชย และคณะ

Workshop ๒: การบูรณาการตัวแทนความรู้ที่หลากหลายและการเปลี่ยนมโนทัศน์ (An Integration of Multi Representative and Conceptual Change)

รศ.ดร.วรัญญา จีระวิพูลวรรณและคณะ

Workshop ๓: การวิเคราะห์ข้อมูล เพื่อจัดทำแผนกลยุทธ์ (Data Analysis for Creating Strategic Plans)

รศ.ดร.สุขุมวิทย์ ไสยโสภณ และคณะ

Workshop ๔: Classroom Activities for EFL Young learners

Assoc. Rof. Dr. Channarong Intaraprasert